Z Á P I S N I C A
zo zasadnutia Obecného zastupiteľstva v Rakoviciach  
konaného dňa  16. augusta 2013 

Prítomní:

Starosta obce    -     Dušan Daloš                         

Poslanci OZ     -     Mgr. Romana Dalošová
        Ján Hevier
        Anna Magalová
		        Miroslav Masár

Neprítomní poslanci:       Ing. Július Šmýkal	

Ostatní prítomní:     Jarmila Chnápková - zapisovateľka	
		         Janka Horylová	                    
		         Mária Dekanová	

Program rokovania:

1.	Otvorenie zasadnutia a určenie overovateľov zápisnice
2.	Kontrola uznesení
3.	VZN č. 4/2013 o niektorých podmienkach držania psov
4.	VZN č. 8/2013 o určení výšky príspevku na čiastočnú úhradu nákladov v školách a školských zariadeniach, ktorých zriaďovateľom je obec Rakovice
5.	Rakovice s.r.o.
6.	Poskytnutie úveru - stanovisko hlavného kontrolóra
7.	Rôzne
8.	Záver

R o k o v a n i e :

Bod 1. Otvorenie zasadnutia a určenie overovateľov zápisnice

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní je prítomná nadpolovičná väčšina poslancov, z celkového počtu 5 poslancov sú prítomní 4 poslanci, čím je OZ uznášaniaschopné. Ďalej starosta oboznámil prítomných poslancov s programom zasadnutia OZ, ktorý poslanci obdržali na pozvánkach. Za overovateľov zápisnice určil starosta obce poslancov Mgr. Romanu Dalošovú a Jána Heviera. O programe zasadnutia dal starosta hlasovať.

Hlasovanie:
Počet poslancov:                          5
Počet prítomných poslancov:      4 
Počet prítomných poslancov pri hlasovaní:  4
Hlasovanie:   za  :          4         
                      proti:        0
                      zdržal sa:  0

U z n e s e n i e   č.  72/2013
Obecné zastupiteľstvo v Rakoviciach
o d p o r ú č a
rokovať na zasadnutí OZ podľa programu uvedeného na pozvánkach.
 
Bod 2. Kontrola uznesení

Kontrolu uznesení z predchádzajúceho zasadnutia OZ previedol starosta obce p. Dušan Daloš. Konštatoval, že uznesenia z predchádzajúceho OZ boli splnené. 
U z n e s e n i e  č.  73/2013
Obecné zastupiteľstvo v Rakoviciach
k o n š t a t u j e,
že uznesenia z predchádzajúceho zasadnutia OZ boli splnené.

Bod 3.  VZN č. 4/2013 o niektorých podmienkach držania psov

Dňa 01.08.2013 bol na internetovej stránke obce a úradnej tabuli obce zverejnený návrh VZN č. 4/2013 o niektorých podmienkach držania psov. VZN, ktoré pojednávalo o podmienkach držaní psov bolo uznesením č. 64/2013 zrušené na základe podaného protestu prokurátora, nakoľko v tomto VZN boli ustanovenia, ktoré nekorešpondovali s platným znením zákona č. 282/2002 Z. z., ktorým sa upravujú niektoré podmienky držania psov v znení neskorších predpisov. Kontrolórka obce p. Ing. Lucia Duračková navrhla doplniť do VZN citovanie článku ústavy a paragrafov zákona o obecnom zriadení, ktorým sa uvedené VZN schvaľuje: doplnenie do preambuly VZN: „v zmysle čl. 68 Ústavy SR a na základe ustanovenia § 6 ods. 1 a § 11 ods. 4 písm. g)“. Ing. Šmýkal navrhol doplniť do preambuly znenie zákonov a schváliť VZN podľa predloženého návrhu. Starosta dal hlasovať.
 
Hlasovanie:
Počet poslancov:                          5
Počet prítomných poslancov:      4 
Počet prítomných poslancov pri hlasovaní:  4
Hlasovanie:   za  :          4         
                      proti:        0
                      zdržal sa:  0

U z n e s e n i e   č.  74/2013
Obecné zastupiteľstvo v Rakoviciach
s c h v a ľ u j e 
Všeobecne záväzné nariadenie obce Rakovice č. 4/2013 o niektorých podmienkach držania psov.

Bod 4. VZN č. 8/2013 o určení výšky príspevku na čiastočnú úhradu nákladov v školách a školských zariadeniach, ktorých zriaďovateľom je obec Rakovice

4.1.
Starosta obce p. Dušan Daloš  oboznámil prítomných poslancov, že je v platnosti VZN o určení výšky príspevkov na čiastočnú úhradu nákladov v školách a školských zariadeniach aj s prílohami, podľa ktorého sa platí  školné v jednotlivých školských zariadeniach a stravné v školskej stravovni. Vo VZN sa uvádza, že máme zriadené školské stredisko záujmovej činnosti a v ňom sa uhrádzajú poplatky. Toto školské stredisko sa od 1.1.2013 volá centrum voľného času, je potrebné to vo VZN vo viacerých bodoch opraviť – zmeniť. ZŠ s MŠ Rakovice požiadala o zvýšenie školného v materskej škole z 5,00 eur na 10,00 eur. Obecné zastupiteľstvo v Rakoviciach schválilo dňa 25.3.2013 túto zmenu na 10,00 eur s účinnosťou od 01.09.2013, nakoľko počas školského roku by to nebolo vhodné. Počas platnosti VZN sa menila aj výška stravného, čo bolo schvaľované dodatkami k VZN. Ing. Duračková navrhla aj do tohto VZN vložiť do preambuly znenia článku ústavy a paragrafov zákona, podľa ktorých sa VZN schvaľuje. Mgr. Dalošová navrhla zrušiť staré VZN aj s dodatkami a  zároveň schváliť VZN v novom znení.  Starosta dal hlasovať o návrhu zrušiť VZN č. 8.   

Hlasovanie:
Počet poslancov:                          5
Počet prítomných poslancov:      4
Počet prítomných poslancov pri hlasovaní:  4
Hlasovanie:   za  :          4         
                      proti:        0
                      zdržal sa:  0

U z n e s e n i e   č.  75/2013
Obecné zastupiteľstvo v Rakoviciach
r u š í       
VZN č. 8 o určení výšky príspevku na čiastočnú úhradu nákladov v školách a školských zariadeniach, ktorých zriaďovateľom je obec Rakovice platné od 01.01.2010 a jeho dodatok č. 1 schválený dňa 15.4.2011 a dodatok č. 2 schválený dňa 19.8.2011.

4.2.
Starosta obce poslancov vyzval, aby hlasovali za VZN č. 8/2013 o určení výšky príspevku na čiastočnú úhradu nákladov v školách a školských zariadeniach, ktorých zriaďovateľom je obec Rakovice. Návrh VZN bol vyvesený na úradnej tabuli a na internete dňa 01.08.2013. Doplnené do návrhu bude len znenie článku ústavy a paragrafy zákona o obecnom zriadení na návrh kontrolórky obce Ing. Duračkovej. 

Hlasovanie:
Počet poslancov:          5
Počet prítomných poslancov:     4 
Počet prítomných poslancov pri hlasovaní:  4
Hlasovanie:   za  :           4
	          proti:         0	          
                     zdržal sa:   0

U z n e s e n i e   č.  76/2013
Obecné zastupiteľstvo v Rakoviciach
s c h v a ľ u j e
VZN č. 8/2013 o určení výšky príspevku na čiastočnú úhradu nákladov v školách a školských zariadeniach, ktorých zriaďovateľom je obec Rakovice.

Bod 5.  Rakovice s.r.o.

Starosta obce informoval poslancov, že skládka odpadov Rakovice je v majetku obce. Obec dostala finančné prostriedky na výstavbu skládky z fondu PHARE. Bola založená spoločnosť Rakovice s.r.o., ktorej 100 %-ným vlastníkom je obec. Táto spoločnosť zabezpečovala výstavbu skládky a v súčasnosti zabezpečuje prenajímanie skládky prevádzkovateľovi, ktorým je Kopaničiarska odpadová spoločnosť. I. , II., a III. Etapu skládky budovala spoločnosť  Rakovice s.r.o., na výstavbu mala zobraný úver z banky a úver od spoločnosti LOBBE SLOVAKIA, s.r.o., predošlým prevádzkovateľom skládky. Nový majiteľ spoločnosti je firma Marius Pedersen, a.s. Úvery sa splácajú z finančných prostriedkov za prenájom skládky prevádzkovateľovi. V súčasnosti splácame úver len spoločnosti Marius Pedersen, a.s., nesplatený úver predstavuje čiastku 128.000,00 eur. Tieto vybudované etapy skládky sú už pomaly zaplnené. V súčasnosti sa vydáva kolaudačné rozhodnutie na IV. etapu skládky, ktorú už financovala spoločnosť Marius Pedersen, a.s. Trenčín. Spoločnosť Rakovice s.r.o. prefakturováva svoje náklady, ako napríklad platby za telefón, mzdy, prenájom vozidla, služby za kopírku, služby spoločnosti, ktorá pre firmu Rakovice s.r.o. robí dodávateľsky účtovníctvo a podobne, do nájmu skládky pre prevádzkovateľa skládky, ktorým je  Kopaničiarska odpadová spoločnosť, s.r.o., Kostolné. Starosta obce ako konateľ spoločnosti Rakovice s.r.o. bol na rokovaní s firmou Marius Pedersen, a.s., kde hľadali riešenia na zníženie nákladov spoločnosti Rakovice s.r.o. Mobilný telefón aj telefón na pevnú linku pre spoločnosť Rakovice s.r.o. sa zruší, účtovníctvo spoločnosti bude robiť spoločnosť Marius Pedersen, a.s., obec by už nemala prenajímať svoje služobné vozidlo pre spoločnosť Rakovice s.r.o. Spoločnosť Rakovice s.r.o. nevykonáva svoju činnosť v takom rozsahu, ako keď sa jednotlivé etapy skládky stavali. 

Hlasovanie:
Počet poslancov:          5
Počet prítomných poslancov:     4 
Počet prítomných poslancov pri hlasovaní:  4
Hlasovanie:   za  :           4
	          proti:         0	          
                     zdržal sa:   0

U z n e s e n i e   č.  77/2013
Obecné zastupiteľstvo v Rakoviciach
b e r i e   n a   v e d o m i e 
informácie starostu obce o racionalizačných opatreniach spoločnosti Rakovice s.r.o. na zníženie nákladov spoločnosti.

Starosta obce oznámil poslancom, že služobné auto obce Rakovice bolo prenajímané spoločnosti Rakovice s.r.o., avšak v súčasnosti už nie je spoločnosťou Rakovice s.r.o. využívané, preto navrhuje zrušiť nájomný vzťah medzi obcou Rakovice a spoločnosťou Rakovice s.r.o. uzatvorený zmluvne Zmluvou o nájme dopravného prostriedku zo dňa 04.02.2008, platným od 05.02.2008, a jej dodatkom č. 1 zo dňa 30.12.2008. Zároveň dal o tomto návrhu na zrušenie prenajímania osobného vozidla vo vlastníctve obce pre spoločnosť Rakovice s.r.o. hlasovať.

Hlasovanie:
Počet poslancov:          5
Počet prítomných poslancov:     4 
Počet prítomných poslancov pri hlasovaní:  4
Hlasovanie:   za  :           4
	          proti:         0	          
                     zdržal sa:   0

U z n e s e n i e   č.  78/2013
Obecné zastupiteľstvo v Rakoviciach
s c h v a ľ u j e 
ukončenie platnosti zmluvy na nájom dopravného prostriedku vo vlastníctve obce Rakovice pre spoločnosť Rakovice s.r.o. uzatvorenou dňa 04.02.2008 a jej dodatku č. 1 zo dňa 30.12.2008.

 Bod 6. Poskytnutie úveru – stanovisko hlavného kontrolóra

Starosta obce oboznámil poslancov, že oslovené banky VÚB, a.s., Prima banka a Slovenská sporiteľňa poskytli obci ponuky na poskytnutie úveru. Úver je potrebný na dodávku a montáž technológie na štvordráhovú kolkáreň. Kontrolórka obce Ing. Duračková na základe týchto ponúk vypracovala analýzu indikatívnych úverových ponúk na úver vo výške 80.000,00 eur, ktorý predložila poslancom na vyhodnotenie. Odporučila, že z predložených ponúk vychádza najlepšie ponuka VÚB, a.s.. Poslanci jej odporučenia vzali na vedomie.   

Hlasovanie:
Počet poslancov:          5
Počet prítomných poslancov:     4 
Počet prítomných poslancov pri hlasovaní:  4
Hlasovanie:   za  :           4
	          proti:         0	          
                     zdržal sa:   0

U z n e s e n i e   č.  79/2013
Obecné zastupiteľstvo v Rakoviciach
b e r i e   n a   v e d o m i e 
odporučenie kontrolórky obce Ing. Duračkovej ohľadom prijatia úveru na financovanie dodávky a montáže technológie na štvordráhovú kolkáreň.

Poslanec Miroslav Masár navrhol, aby obec požiadala o úver banku VÚB, a.s. podľa odporučenia kontrolórky obce Ing. Duračkovej. Starosta dal o návrhu hlasovať.
 
U z n e s e n i e   č.  80/2013
Obecné zastupiteľstvo v Rakoviciach
s c h v a ľ u j e
a) prijatie úveru v celkovej výške 84.211,00 EUR poskytnutého zo strany VÚB, a.s., na financovanie dodávky a montáže technológie štvordráhovej kolkárne 
b) vystavenie blankozmenky pre VÚB, a.s. za účelom zabezpečenia pohľadávok banky vyplývajúcich z úveru vo výške 84.211,00 EUR.

Bod. 7. Rôzne

7.1.
Starosta obce predložil poslancom žiadosť Petra Medzibriczkého o odkúpenie pozemku. K žiadosti predložil geometrický plán, kde je zakreslené oddelenie novovzniknutého pozemku od pozemku vo vlastníctve obce, o ktorý má p. Medzibriczký záujem. V žiadosti na odkúpenie novovytvorenej parcely 14/2 o výmere 14 m2, ktorá je vo vlastníctve Obce Rakovice, kupujúci zdôvodnil, že pri plánovanej prestavbe rodinného domu s. č. 26, postaveného na parcele č. 12/2 nie je možné túto prestavbu na základe platnej legislatívy realizovať, pretože tento rodinný dom bol v minulosti postavený presne na hranici pozemku pôvodnej parcely p. č. 14. Na základe vypracovanej projektovej dokumentácie bolo nutné posunúť hranicu pozemku p. č. 12/2, ktorá je vo vlastníctve kupujúceho, minimálne o 1 meter, preto na základe geometrického plánu č. 209/2013 vypracovaného geodetickou kanceláriou Roman Klčo Vrbové, starosta odporučil poslancom OZ odpredanie novovytvorenej parcely p. č. 14/2, ktorá vznikla rozdelením pôvodnej parcely p. č. 14.   

Hlasovanie:
Počet poslancov:          5
Počet prítomných poslancov:      4 
Počet prítomných poslancov pri hlasovaní:  4
Hlasovanie:   za  :          4
	          proti:        0	           
         zdržal sa:   0

U z n e s e n i e   č.  81/2013
Obecné zastupiteľstvo v Rakoviciach
s c h v a ľ u j e
v súlade so zákonom č. 138/1991 Zb. o majetku obcí, §9a ods. 8 písmeno b) odpredaj pozemku v k. ú. Rakovice p. č. 14/2 o výmere 13 m2, odčleneného od pôvodnej parcely č. 14 o výmere 350 m2 – zastavaná plocha vo vlastníctve obce Rakovice, vedeného v katastri nehnuteľností ako zastavaná plocha na základe vyhotoveného Geometrického plánu č. 209/2013, vytvoreného Geodetickou kanceláriou Roman Klčo, Vrbové, kupujúcemu Petrovi Medzibriczkému,              , bytom           , za kúpnu cenu 17,00 eur za 1 m2. Pozemok, ktorý je predmetom predaja, tvorí so stavbou nadobúdateľa a jej priľahlej plochy neoddeliteľný celok. Náklady na vyhotovenie kúpnej zmluvy a poplatok na zápis do katastra nehnuteľností bude znášať kupujúci. 

7.2.
Starosta obce oboznámil poslancov s akciami a podujatiami, ktoré sú naplánované na nasledujúce obdobie. V dňoch 23.-.25.8.2013 sa uskutoční zájazd do českých Rakovíc, kde sme boli pozvaní na výstavu kvetín Čimelice 2013. Spevácka skupina Rakovičanka bude vystupovať na uvedenej výstave. Odchod autobusu bude o 8,30 hod. od kolkárne, obed bude individuálny po ceste, okolo 16,00 hodiny počítame, že prídeme do Rakovíc alebo do Čimelíc, časť Krsice, kde budeme ubytovaní. Večera bude v hostinci u Karasů, na druhý deň raňajky v penzióne, kde budeme ubytovaní, celodenná návšteva výstavy, večera u Karasů. V nedeľu pôjdeme na svätú omšu v Čimeliciach a po obede je plánovaný odchod domov na Slovensko. Informácie o výlete budú vyvesené v úradnej tabuli. 

Dňa 29.8.2013, t. j. vo štvrtok, kedy je sviatok výročia SNP, sa v našej obci uskutoční akcia Rakovické lukošenie. Organizáciu podujatia a občerstvenie bude mať na starosti občan našej obce p. Peter Bernát st.  Veľký stan asi nebudeme rozkladať, s rozložením stolov a stoličiek pomôžu miestni hasiči. Zároveň sa s touto akciou uskutoční aj podujatie s názvom ukončenie prázdnin.

Prejazd cyklotrasou sa mal podľa plánovaných akcií uskutočniť v nedeľu 1.9., avšak po dohode starostov MNH sa táto akcia uskutoční v sobotu 31.8.2013. V tomto roku prijali členovia MNH  ďalšieho člena MNH – obec Chtelnica. Štart a cieľ cyklotrasy sa v roku 2013 uskutoční práve v obci Chtelnica. 

V dňoch 14.- 16.9.2013 sa v obci Krakovany uskutoční akcia Slávnosti jesene, kde sa vystavuje v záhrade kultúrneho domu rôzne ovocie, zelenina a ich produkty, kvety, bonsaje, záhradné dekorácie. Pani Mária Šintálová každoročne robieva na túto akciu dekorácie z dýň, už druhý rok tu inštaluje rodinu Dyňovú z Rakovíc. Bude tu tiež ochutnávka starodávnych kaší, súťaž vo varení gulášu, v hudobnom programe vystúpi dychová hudba Bučkovanka, country skupina Jako Kedy, Vavrinecká trojka a dychová hudba Podhoranka predvedie hudobné pásmo „Veselo na dožinkoch“, 

Dňa 21.9.2013 sa zase v obci Trebatice uskutoční akcia pod názvom Kapustové hody v spolupráci MNH a obce Trebatice. Tu sa každoročne uskutočňuje okrem iných sprievodných akcií súťaž vo varení kapustnice, ktorej sa zúčastňujú družstvá z jednotlivých obcí mikroregiónu. V tomto roku sa ako súťažné družstvo prihlásili členky Miestnej organizácie Jednoty dôchodcov Rakovice. 

V prvú októbrovú sobotu je naplánovaná akcia: Motorak 2013, bude to 5.10.2013, je to ešte ďaleko, ale dúfajme, že vyjde počasie.  Organizujeme ju každoročne v spolupráci s Motoklubom Kocurice.          

Hlasovanie:
Počet poslancov:          5
Počet prítomných poslancov:      4 
Počet prítomných poslancov pri hlasovaní:  4
Hlasovanie:   za  :          4
	          proti:        0	           
         zdržal sa:   0

U z n e s e n i e   č.  82/2013
Obecné zastupiteľstvo v Rakoviciach
b e r i e   n a   v e d o m i e
informácie starostu obce o pripravovaných akciách obce a Mikroregiónu nad Holeškou.

Bod 8. Záver

Nakoľko neboli vznesené žiadne iné pripomienky ani dotazy,  starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:      Mgr. Romana Dalošová            .............................................

                                           Ján Hevier                                  ..............................................

Zápisnicu zapísala:            Jarmila Chnápková                      .............................................

                                                  Dušan   D a l o š
                                                   starosta obce